: : Terima kasih Yang Berhormat Tuan Speaker, soalan saya nombor 31.
PERTANYAAN-PERTANYAAN MULUT DARIPADA Y.B. TUAN RIZAM BIN ISMAIL (N01 SUNGAI AIR TAWAR)
TAJUK : STATUS MPKK
31. Bertanya kepada Y.A.B. Dato’ Menteri Besar :-
a) Apakah status MPKK setelah kerajaan Pakatan Harapan pusat bertukar kepada Perikatan Nasional?
b) Adakah pengerusi dan ahli jawatankuasa MPKK yang sebelum ini daripada parti bersatu ditukar kepada pengerusi yang baru dalam kalangan Pakatan Harapan?
: Terima kasih Tuan Speaker, terima kasih Y.B. PUAN RODZIAH BINTI ISMAIL Sungai Air Tawar. Saya menjawab soalan yang ke-31 yang ingin mengetahui apakah
status MPKK. Di sini saya ingin menyatakan sedikit latar belakang tentang status atau nama-nama yang dinamakan di dalam pengurusan kampung ini. Pada tahun 1975, sebenarnya pengurusan kampung ini di bawah Majlis Keselamatan Negara di mana dia dinamakan Jawatankuasa Kemajuan Kampung JKKK tapi pada tahun 2008 sedikit perubahan di mana pengurusan kampung itu diletakkan di bawah Kementerian Kemajuan Bandar dan Wilayah maka ianya diubah nama , tidak diubah nama, dikekalkan JKKK dan kita Kerajaan Pakatan Rakyat ketika itu juga pada semenjak 2008 mengekalkan nama JKKK. Walau bagaimanapun pada 23 Mei 2018, Mesyuarat Jemaah Menteri telah bersetuju agar JKKP masa itu sebelum itu Selangor kita ada JKKK, tapi di peringkat pusat mengiktiraf JKKP. Bila tahun 2018, pada 23 Mei Jemaah Menteri telah pun bersetuju bila perubahan kerajaan di peringkat persekutuan setuju untuk membubarkan JKKP maka dikekalkan hanya satu institusi iaitu JKKK, tetapi pada 27 Jun 2018, nama tersebut diubah dinaikkan taraf hanya jawatankuasa kepada Majlis Pengurusan dan Komuniti Kampung (MPKK) dan semenjak itu MPKK adalah satu badan pengurusan yang diiktiraf satu sahaja untuk melaksanakan apa juga perkara berkaitan dengan kampung-kampung tradisi dan semenjak itulah sebenarnya kita Kerajaan Selangor khususnya telah melaksanakan hanya dengan satu Kementerian Luar Bandar dan hanya satu status satu nama iaitu MPKK. Tapi kita baru minggu lepas 9 Julai, Menteri Pembangunan Luar Bandar telah mengumumkan perubahan semula kepada organisasi MPKK kepada MPKKP malah telah pun menamakan semula dari MPKKP kepada JPKK, jadi pening juga Yang Berhormat kena dengar, jadi dari majlis, mula-mula ahli jawatankuasa naik kepada majlis turun balik jawatankuasa tetapi nama sedikit berubah jawatankuasa pembangunan dan keselamatan kampung JPKK dan bukan itu sahaja menteri juga mengumumkan negeri-negeri yang bukan ditadbir oleh Kerajaan Persekutuan seperti Negeri Selangor khususnya tukar nama kepada Jawatankuasa Pembangunan dan Keselamatan Kampung Persekutuan maknanya ada dua sekarang. Di peringkat negeri kita mengiktiraf, Kerajaan Selangor belum lagi membuat apa-apa keputusan kita masih mengekalkan nama MPKK tapi di peringkat Persekutuan telah pun ditukar kepada MPKKP. Tapi ingin saya rakamkan di dewan yang mulia ini bahawa Kerajaan Selangor hanya mengiktiraf MPKK dalam memberikan apa- apa pengurusan berkaitan dengan kampung. Itu jawapan yang saya bagi untuk soalan yang pertama.
Soalan yang kedua Air Tawar ingin bertanya berkenaan status MPKK yang diterajui oleh Parti Peribumi Bersatu. Meskipun saya ingin mengatakan di sini, meskipun Kerajaan Pakatan Harapan bertukar pada Perikatan Nasional, MPKK telah pun berusaha meneruskan pelaksanaan ini tetapi pada 8 Mac 2020 telah berlakunya perubahan malah kita lihat berlakunya COVID-19, pada asalnya kita ingin menggugurkan Pengerusi tersebut tetapi memandangkan keprihatinan Kerajaan Negeri dan solideriti untuk bersama melawan serangan COVID-19 kita telah memanjangkan jawatan itu supaya ia
akan ditamatkan pada 30 Jun 2020, malah bagi menjawab soalan yang dikemukakan semua 65 ketua kampung MPKK atau Pengerusi MPKK telah pun ditamatkan jawatan mereka 30 Jun 2020 yang lalu. Malah bagi mengisi kekosongan tersebut Jawatankuasa Pemilihan Dan Penilaian kampung telah pun mengadakan mesyuarat akhirnya telah menamakan ataupun menyediakan meminta parti-parti Kerajaan menyediakan nama- nama. Mesyuarat MMKN bilangan 24 yang telah bersidang pada 1 Julai 2020 dan disahkan dalam MMKN bilangan 25 bertarikh 8 Julai 2020 telah bersetuju melantik 69 orang Ketua Kampung Tradisi yang baharu bagi menggantikan kekosongan daripada Parti Peribumi Bersatu selain daripada juga menggantikan kekosongan kerana ada yang meninggal dunia dan meletakkan jawatan. Jadi pelantikan baru hanya akan dibuat bermaknanya semua Pengerusi MPKK tamat pada 31 Disember 2020 dan pelantikan baru akan dibuat pada 1 Januari 2021. Sekian, Tuan Speaker.